Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: hogy a 41/1997. (V. 28.) FM rendeletet módosítsa úgy, hogy
Paragraph Index: 441

(4) A képviselő-testület a megbízatásának lejárta előtt — a helyi önkormányzatokról szóló törvényben meghatározott feltételek szerint — kimondhatja a feloszlását. A feloszlás és a feloszlatás [19. § (3) bek. l) pont] a polgármester megbízatását is megszünteti. Az állampolgárok politikai jogainak fontos része a választójog. Az országgyűlési biztosok gyakorlatában igen ritka a választójoggal, illetve vele szorosan kapcsolódó népszavazáshoz való joggal összefüggő panaszok vizsgálata. A felmerült ügyek egy része azonban szorosan kötődött az Alkotmány 42. §-ában szabályozott önkormányzatisághoz való joggal is. Ezért ez utóbbit egy fejezetben tárgyaljuk a választáshoz való joggal annak ellenére, hogy az önkormányzatisághoz való jog nem személyhez, hanem választópolgárok közösségéhez fűződő jog. Szeretnénk emlékeztetni arra, hogy az országgyűlési biztosokról szóló törvény indokolása az országgyűlési biztos hatáskörébe tartozó jogokkal összefüggésben rámutat arra, hogy az országgyűlési biztos kompetenciáját képező alkotmányos jogok körébe valamennyi Alkotmányban deklarált emberi és állampolgári jog beletartozik, továbbá ide kell érteni azokat a gazdasági, a társadalmi és politikai rend alapelveivel kapcsolatos alapvető jogokat is, amelyek nemcsak magánszemélyeket illetnek meg. A korábbiakban már hangsúlyoztuk, hogy az országgyűlési biztosok az alanyi alkotmányos jogok érvényesülését segítik elő. Figyelemmel az előbb idézett indokolási részre, az alanyi jogok körét szélesebben kell értelmezni és ilyen módon tartozhat az önkormányzatisághoz való jog a biztosok hatáskörébe azzal a szigorú feltétellel, hogy összefüggésben kell lennie a sérelemnek az állampolgár vagy állampolgárok csoportját megillető alanyi jogokkal. OBH 4244/1996. I. Nem sérti az Alkotmány 42. §-ában rögzített önkormányzáshoz való alapjogot az a tény, hogy a településrészek átadása-átvétele olyan mérlegelésen alapuló döntés, melyre egyik érintett község sem kényszeríthető. II. Az Alkotmány 2. § (1) bekezdésében deklarált jogállamiságból fakadó jogbiztonsághoz fűződő érdeket sérti, így alkotmányos visszásságot idéz elő, hogy a jogszabály nem állapít meg határidőt a települések átadása-átvétele ügyében folytatott népszavazást követő tárgyalások megtartására és a szükséges megállapodások megkötésére. Az Országgyűlési Biztos Hivatalához érkezett beadványban a panaszosok azzal fordultak az országgyűlési biztoshoz, hogy folytasson vizsgálatot abban az ügyben, hogy Kerepes község képviselő-testülete és Kistarcsa nagyközség képviselő-testülete között Kerepes-Hollandia telep átadása-átvétele ügyében érvényes és eredményes helyi népszavazás ellenére sem jött létre megegyezés. I. Az országgyűlési biztos általános helyettese jelentése szerint az üggyel összefüggésben megállapított releváns alapjogi probléma a következő: a helyi népszavazás a népszuverenitás közvetlen gyakorlásának egyik legfontosabb formája, melynek eredménye kötelező a választott képviseleti szervre. Ez a megállapítás az adott esetben azt jelenti, hogy Kerepes község képviselő-testülete nem tagadhatja meg az érintett településrész átadását, függetlenül a felmerült vagyonjogi vitáktól. Ezért sem a helyi népszavazás intézményének alapjogi tartalmából, sem a pozitív jogi szabályozásból nem vezethető le a másik érintett önkormányzat képviselő-testületének kötelezettsége az adott településrész átvételére, ez ugyanis mélyrehatóan csorbítaná a helyi önkormányzati szuverenitást, illetve az ezt megalapozó, a helyi önkormányzáshoz való alapjogot. Ebből következően a képviselő-testület szabadon mérlegelheti, hogy átveszi-e — és ha igen, milyen feltételekkel — a lakott területrészt. Lényegében tehát két település mérlegelésen alapuló döntésétől, a felek kölcsönös akaratától függ a területrész átadása és átvétele, erre — a helyi önkormányzáshoz való jogból fakadóan — egyik önkormányzat sem kényszeríthető. Az, hogy az érintett települések közvetett vagy közvetlen hatalomgyakorlás útján (azaz a képviselőtestület sui generis határozata vagy helyi népszavazás alapján) hozzák-e meg ezt a döntést, az átadó önkormányzat esetében a helyi népszavazást, illetőleg a falugyűlést előíró törvényi kötelezettségből fakad, az átvevő önkormányzat azonban nemcsak a döntés tartalmában, de annak módjában sincs korlátozva. II. A helyettes biztos kiemelte továbbá, hogy az I. pontban kifejtett gondolatmenet szerint a lakott területrész átadása, illetve átvétele tárgyában megtartott népszavazás önmagában nem eredményez változást az érintett terület státuszában, ehhez a két képviselő-testület megállapodása szükséges. E megállapodás megkötéséig az érintett területrész az átadó önkormányzathoz tartozik, amely továbbra is köteles ellátni az azzal kapcsolatos, jogszabályban meghatározott helyi önkormányzati feladatokat. E kötelezettségek ugyanis egészen a terület tényleges átadásáig fennállnak, az átadás elhúzódása, esetleges elmaradása pedig ezeket nyilvánvalóan nem érintheti. Annak ellenére, hogy az önkormányzati feladatok ellátását a fentiek szerint a törvény biztosítja, a helyi népszavazást követően esetleg évekig tartó viták olyan bizonytalan helyzethez vezetnek, amely súlyosan sérti a jogbiztonság követelményét. Jelentésében az országgyűlési biztos általános helyettese megállapította, azzal, hogy a hatályos jogi szabályozás nem határoz meg határidőt a lakott területrész átadása, illetve átvétele tekintetében szükséges tárgyalások lefolytatására és a megállapodás megkötésére, illetőleg az átvevő önkormányzat képviselő-testületének nyilatkozattételére, a helyi népszavazás megtartása után bizonytalan helyzetet idéz elő a tekintet- 1999/79/II. szám ben, hogy megállapodik-e egyáltalán a két képviselő-testület, és ha igen, mikor és milyen feltételekkel. Emiatt sérelmet szenved a jogbiztonság alkotmányos követelménye, mely alkotmányos visszásságot keletkeztet. Ajánlásában a helyettes ombudsman felkérte a belügyminisztert, az önkormányzatokkal kapcsolatos feladat- és hatáskörénél fogva kezdeményezze a helyi önkormányzatokról

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes